paragraph_text: Nakon katastrofalnog potresa na Haitiju 12. siječnja 2010. godine, restaveci su još u nepovoljnijem položaju, jer zbog opće nestašice, dosadašnje skrbničke obitelji nemaju sredstava, da se za njih brinu pa neki restaveci lutaju ulicama. Njihove izvorne obitelji obično izgube s njima kontakt, nakon što su ih dali u skrbničke obitelji. Nakon "posvojenja" dobivaju nova imena.